Berounka

Berounka er en elv i Tsjekkia. Den dannes i Plzeň ved samløpet av kildeelvene Mže og Radbuza. Etter 139 kilometer munner den ut i Vltava i nærheten av Praha.

Elven er populær blant kanopadlere, som kan nyte de naturskjønne omgivelsene rundt elven, særlig der den renner gjennom det vernede området Křivoklátsko. Her ligger det ruiner etter tre borger, som alle er reist ovenfor elven.

Opprinnelig ble hele elveløpet kalt Mže. Navnet Berounka er dokumentert fra 1600-tallet, da en del av elven ved Beroun-godset ble kalt Berounka i dagligtalen.

 Referanser 

 Eksterne lenker 


Kategori:Elver i Tsjekkia
Kategori:Vltavas vassdragsområde